Tranzacție de milioane de euro realizată de văduva lui Iosif Constantin Drăgan. După moartea miliardarului a devenit una dintre cele mai bogate românce
Veroniki Holding, sub conducerea Veronicăi Gușă de Drăgan, a doua cea mai bogată femeie din România, a achiziționat participația de 16,5% deținută de compania austriacă Propangas în filiala din România a ButanGas, conform datelor publicate în Monitorul Oficial. Tranzacția s-a realizat la un preț de 7,16 euro pe titlu, însumând o valoare totală de 3,4 milioane de euro, ceea ce aduce Veroniki Holding în posesia integrală a companiei ButanGas România.